kardosdrur/scandi-wiki huggingface dataset:
South Park: Bigger, Longer & Uncut

South Park: Bigger, Longer & Uncut er en Oscar-nomineret satirisk komedie/musical-animationsfilm fra 1999, baseret på tv-serien om de fire drenge fra South Park. Filmen er lavet af Trey Parker og Matt Stone, der også står bag tv-serien. Filmen parodierer animerede Disney film som f.eks. Skønheden og Udyret og Broadway-musicalen Les Misérables. Sangen "Blame Canada" blev nomineret til en Oscar og sangen "Uncle Fucka" vandt en MTV Movie Award for Bedste musikalske præstation. Den blev produceret af Paramount Pictures i samarbejde med Comedy Central, men blev udgivet af Warner Bros. Pictures udenfor USA.

Handling 

Stan, Kyle, Cartman og Kenny sniger sig ind i en biograf for at se den nye canadiske film Terrance and Phillip, Asses on Fire. Filmen indeholder så mange bandeord at det påvirker drengene så meget, at det forandrer deres ordforråd fuldstændigt. Dette fører til at mødrene i South Park, med Kyles mor Sheila Broflovski i spidsen, gør alt for at få filmen bandlyst. Mens mødrene i South Park forbedrer sig på krig, vender drengene tilbage til biografsalen for at se filmen igen. Efter at have set filmen igen bestemmer Cartman og Kenny sig for at vædde om det er muligt at tænde ild til sine egen prutter. Kenny bestemmer sig for at prøve, men ender med at brænde sig selv op. Da han var gået ind for at se filmen, i stedet for at gå i kirke, bliver han sendt ned til helvede, hvor han møder Satan og Saddam Hussein. I byen danner Sheila Broflovski organisationen ”Mothers Against Canada” (MAC) og kidnapper Terrance og Phillip. Canada svarer med at bombe Baldwin-brødrenes hus. USA erklærer krig mod Canada, hvilket giver Satan og Saddam Hussein en mulighed for overtage jordkloden.

Stemmer

Hovedstemmer 
 Trey Parker – Eric Cartman / Stan Marsh / Satan / Clyde Donovan / Mr. Garrison / Phillip Niles Argyle / Randy Marsh / Mr. Mackey / Ned Gerblanski / Army General / Tom – News Reporter / Midget In A Bikini / Ticket Taker / Canadian Ambassador / Bombardiers / Gregory (snakking) / Bill Clinton / + flere
 Matt Stone – Kyle Broflovski / Kenny McCormick / Saddam Hussein / Terrance Henry Stoot / Big Gay Al / Jimbo Kearn / Gerald Broflovski / Bill Gates / + flere
 Mary Kay Bergman – Liane Cartman / Sheila Broflovski / Carol McCormick / Sharon Marsh / Wendy Testaburger / Shelly Marsh / Clitoris / + flere
 Isaac Hayes – Chef
 Jesse Howell / Anthony Cross-Thomas / Franchesca Clifford – Ike Broflovski

Gæstestemmer 
 George Clooney – Dr. Gouache
 Brent Spiner – Conan O'Brien
 Minnie Driver – Brooke Shields
 Dave Foley – Baldwin brødrerne
 Eric Idle – Dr. Vosknocker
 Howard McGillin – Gregory (sanger)
 Mike Judge – Kenny's adjø

Ekstrastemmer 
 Bruce Howell – Mand i biografen
 Deb Adair – Dame i biografen
 Jennifer Howell – Bebe Stevens
 Toddy Walters – Winona Ryder
 Nick Rhodes – Canadisk pilot
 Stewart Copeland – Amerikansk soldat
 Stanley G. Sawicki – Amerikansk soldat

Eksterne henvisninger 
 

Amerikanske film fra 1999
Animationsfilm fra USA
Komediefilm fra USA
Film produceret af Scott Rudin
Bigger, Longer & Uncut
Engelsksprogede film
Adrian Shephard

Adrian Shephard er en fiktiv 22-årig korporal der er hovedperson i computerspillet Half-Life: Opposing Force, den første udvidelsespakke til Half-Life.

Historie 
Shephard er medlem af den fiktive marinekorpsafdeling Hazardous Environment Combat Unit (HECU). Han er iblandt de soldater der bliver sendt til Black Mesa Research Facility for at dræbe de angribene rumvæsner og evt. vidner efter det fejlslagne eksperiment der fandt sted i starten af Half-Life. Hans fly bliver dog skudt ned før han når at modtage disse ordrer, så i modsætning til de andre soldater fra HECU, arbejder han løbene sammen med de stadigt mere mistroiske videnskabsmænd og sikkerhedsvagter.

Shephard bliver allerede under spillets træningsmission overvåget af den mystiske G-Man, og støder på ham gentagene gang i Black Mesa. I modsætning til hans rolle i Half-Life, nøjes G-Man ikke med at observere Shephard, men både hjælper og modarbejder ham aktivt i nogle sekvenser. I spillets slutning indrømmer G-Man at han gjorde dette, fordi Shephards evne til at overleve "minder [ham] om [sig] selv".

Shephard støder desuden ikke direkte på Gordon Freeman, hovedpersonen i Half-Life, på noget tidspunkt i spillet og kommer aldrig til at kæmpe aktivt imod ham eller med ham. Det eneste glimt som Shephard får af Freeman (udover et billede med "månedens medarbejder" som overskrift) er hans spring ind i portalen til Xen. Hvis Shephard følger efter Freeman ind i denne portal giver det en game over, hvor spilleren bliver beskyldt for forsøg på at skabe et tidsparadoks.

I slutningen af Opposing Force vågner Shephard, efter en klimatisk kamp, om bord på en Osprey ansigt til ansigt med G-Man der fortæller ham, at han er for farlig at have gående frit rundt efter hvad han har set, og at han derfor vil blive placeret et sted, hvor han ikke kan blive skadet eller komme til at gøre nogen skade.

Fremtid 
Shephard optræder ikke i Half-Life 2, Half-Life 2: Episode One eller Half-Life 2: Episode Two, men Gabe Newell har dog antydet at Valve overvejer at lade ham vende tilbage. 

Figurer fra Half-Life
Álvaro Uribe Vélez

Álvaro Uribe Vélez (født 4. juli 1952) er en colombiansk jurist og politiker, som har været landets præsident siden 7. august 2002. I 2006 blev han genvalgt for endnu en fireårig periode.

Uribe er kendt for at have slået hårdt ned på landets kommunistiske guerillagrupper, bl.a. ved at indføre et belønningsystem hvor en soldat i hæren får en dusør for hver guerilla han dræber. Det har ført til at hæren har taget uskyldige og iklædt dem guerilla uniformer og derefter henrettet dem for at få dusøren

Kilder 

Colombias præsidenter
Politikere fra Colombia
Jurister
Luftkonditionering

Luftkonditionering, klimakontrol, klimastyring og aircondition (afledt fra engelsk air conditioning) henfører til det at køle og affugte indendørs luft med henblik på termisk komfort. I bredere forstand refererer termen til enhver køling, opvarmning, ventilation, luftfiltrering eller disinfektion, som modificerer luftens tilstand.

Et klimaanlæg (AC eller A/C på nordamerikansk engelsk – eller HVAC på britisk, Singapore- og australsk engelsk) er en applikation, system eller mekanisme designet til at stabilisere lufttemperatur og relativ luftfugtighed i et større lukket område. Et klimaanlæg anvendes også til at køle eller varme – afhængig af lufttemperaturen. Klimaanlæg anvendes almindeligvis i bygninger og biler, når indendørsluften f.eks. er for tør, fugtig, kold eller varm – f.eks. pga. vejret.

Luftkonditioneringskonceptet vides at have været anvendt i det gamle Rom, hvor akvædukters vand anvendtes til at cirkulere gennem murene i visse huse med formålet at køle dem. Lignende teknikker blev anvendt i middelalderens Persien, hvilket omfattede cisterner og vindmøller til at køle husene i varmesæsonen. Moderne luftkonditionering dukkede frem pga. innovationer indenfor kemi i det 19. århundrede – og det første storskala elektriske luftkonditionering blev opfundet og anvendt i 1902 af Willis Haviland Carrier.

I de fleste tilfælde anvendes luftkonditionering primært til gavn for mennesker og dyr. Rumfartøjer bliver nødt til at have klimaanlæg for at rumrejsende kan overleve i længere tid.

Luftkonditionering kan også anvendes af hensyn til inventar (malerier...), cigarer – f.eks. for at hindre mugskader eller for at ting ikke skal blive for tørre. 

Sågar midt ude i ørkenen på bedepladsen i Medina i Saudi-Arabien (15 hektar) har man med moderne luftbefugtningsteknologi formået at nedkøle luften 10 grader ved hjælp af evaporativ køling.

Se også 
 Dykning
 Røgdykker

Kilder/referencer

Se ogå 
 Varmepumpe

Eksterne henvisninger 

 How Air Conditioners Work 

 
VVS
Rasteplads (flertydig)

Opslaget rasteplads betegner et sted, hvor mennesker eller dyr kan holde hvil. Der kan skelnes mellem:
 Rasteplads (fugle) – et område hvor trækkende fugle kan gå ned for at hvile og spise
 Rasteplads (vej) – et offentligt område ved en større vej, hvor chauffører og passagerer kan hvile og gå på toilettet og ofte også tanke op og spise

Se også

Noter
Klimaanlæg

Et klimaanlæg (AC eller A/C i nordamerikansk engelsk – eller HVAC i britisk, Singapore og Australsk engelsk) er et system eller en mekanisme designet til at luftkonditionere, som f.eks. kan stabilisere lufttemperatur og relativ luftfugtighed i et større lukket område. Et klimaanlæg anvendes også til at køle eller varme afhængig af lufttemperaturen. Affugtere og vandfordampere kan også være en del af et klimaanlæg.

Klimaanlæg anvendes almindeligvis i bygninger og biler, når indendørsluften f.eks. er for tør, fugtig, kold eller varm – f.eks. pga. vejret.

Se også 
 Dykning

Eksterne henvisninger 

 How Air Conditioners Work  at HowStuffWorks.
 DENSO Develops World's First CO2 Car Air Conditioner, The Auto Channel, 2002-12-04.

Køleteknik
Luftkonditionering
Countdown to Extinction

Countdown to Extinction er det amerikanske thrash metal-band Megadeths femte og bedstsælgende studiealbum, udgivet i 1992. Albummet har solgt til 10x platin i USA, og nåede andenpladsen på den amerikanske Billboard-hitliste.

Musikstilen på albummet er sammenlignet med de tidligere album en mildere form for metal med sangen i centrum og enklere sangstrukturer. Metallica havde elleve måneder tidligere brugt samme fremgangsmåde ved deres "sorte album" og var blevet mødt af stor succes.

Ligesom på tidligere album er mange af sangteksterne voldsomt politiske, eksempelvis handler "Foreclosure of a Dream" om politiske ideologiers fremgang og fald, men "Symphony of Destruction" omhandler magtsyge.

På Metallicas album Death Magnetic fra 2008 var en sang med titlen "That Was Just Your Life", hvilket kan være relateret til "This Was My Life" på dette album.

Spor 
 "Skin O' My Teeth" – 3:13
 "Symphony of Destruction" – 4:02
 "Architecture of Aggression" – 3:34
 "Foreclosure of a Dream" – 4:17
 "Sweating Bullets" – 5:03
 "This Was My Life" – 3:42
 "Countdown to Extinction" – 4:16
 "High Speed Dirt" – 4:12
 "Psychotron" – 4:42
 "Captive Honour" – 4:14
 "Ashes in Your Mouth" – 6:10
 "Crown of Worms" – 3:17 *
 "Countdown to Extinction" (demo) – 3:55 *
 "Symphony of Destruction" (demo) – 5:29 *
 "Psychotron" (demo) – 5:28 *
* bonusspor på genudgivelsen fra 2004

Eksterne henvisninger 
 

Album fra 1992
Megadeth-album
Coal Chamber

Coal Chamber er et amerikansk nu metal-band fra Los Angeles, Californien. Bandet blev dannet i 1994 og opløst i 2003. Sanger Dez Fafara Meegs Rascon startede She's In Pain i 1992. De to besluttede sig for at danne Coal Chamber i 1994. Deres første trommeslager John Thor var senere afløst af Mike Cox (som vandt over sin storebror i kampen om at få pladsen). Senere kom bassist Rayna Foss til, og Coal Chamber var en realitet.

Medlemmer 
Dez Fafara – vokal
Mikey "Bug" Cox – trommer
Miguel "Meegs" Rascón – guitar
Nadja Peulen – bas

Tidligere medlemmer 
Rayna Foss-Rose – bas
John Thor – trommer

Discografi

Studiealbum 
 Coal Chamber
 Chamber Music
 Dark Days

Opsamlingsalbum 
 Giving the Devil His Due
 The Best of Coal Chamber

Trivia 
 AJ Soprano kan ses bærende en Coal Chamber-trøje i et afsnit af The Sopranos.

Fodnoter

Eksterne henvisninger 
 Officielle hjemmeside
 
 

Nu metal-grupper
Musikgrupper fra 1994
Bole Lufthavn

Addis Abeba-Bole International Airport eller bare Bole International Airport er den internationale lufthavn i Addis Abeba, Etiopien. Den ligger 18 km sydøst for Addis Abeba centrum og 65 km nord for Debra Ziet.

En af Afrikas største forretnings-lufthavn efter O.R. Tambo International Airport, Cairo International Airport, Cape Town International Airport and Sharm el-Sheikh International Airport (2008).

Lufthavnen er Etiopiens største og beflyves af ca. 15 forskellige flyselskaber, der i 2008 (Januar-November) transporterede 5,8 mio. passagerer til og fra lufthavnens 101 destinationer.

Bole Airport har 2 start- og landingsbaner (3800 m, 3700 m), og 2 terminaler.
Lufthavnen drives af det statslige Ethiopian Airlines.

Lufthavne i Etiopien
Wilhelm Ritter von Leeb

Wilhelm Josef Franz Ritter von Leeb (5. september 1876 i Landsberg am Lech, Bayern – 29. april 1956 i Füssen, Bayern) var tysk officer og feltmarskal under 2. verdenskrig. Han var general fra 1934 og
generalfeltmarskal i 1940 Samme år blev han dekoreret med Jernkorsets Ridderkors.

Von Leeb var øverstkommanderende for Heeresgruppe Nord fra 20. juni 1941 til 17. januar 1942. Han søgte og fik sin afsked i 1942 i forbindelse med uoverenstemmelser med Hitler og blev fulgt af Georg von Küchler.

Ved OKW-processen efter krigen – den sidste i Nürnberg – blev von Leeb idømt tre års fængsel for krigsforbrydelser. Straffen blev anset for udstået med den tid han havde været i krigsfangenskab.

Referencer

Noter

Webkilder 
 Jewish Virtual Libary - Wilhelm von Leeb (på engelsk)
 History Learning Site - Wilhelm von Leeb (på engelsk)

Trykte kilder 
 
 Nordisk familjebok (1952-1955 års upplaga)

Eksterne henvisninger 

Adel fra Tyskland
Ølkælderkuppet
Feltmarskaller i Nazi-Tyskland
Tysklands militære personel i 1. verdenskrig
Modtagere af Jernkorset
Riddere fra Tyskland
HMS Galatea (1887)

Galatea var en engelsk panserkrydser bygget af stål i 1887, og en del Orlando-klassen på syv skibe, der var større udgaver af den beskyttede krydser Mersey, men forsynet med sidepanser. Sammenlignet med den foregående Imperieuse-klasse var sejlrigningen droppet fra starten, og det kom der nogle langt mere vellykkede skibe ud af. Imidlertid indtraf der samme problemer som under bygningen af Imperieuse-klassen, i og med at skibene blev tungere end planlagt, og dermed kom til at ligge dybere i vandet, hvorved sidepanseret blev næsten værdiløst. I Royal Navy tog man konsekvensen af denne udvikling og byggede ikke flere krydsere med sidepanser (dvs. panserkrydsere) i en periode på næsten 10 år.

På deres prøvetogter var alle skibene hurtigere end de bestilte 18 knob, idet de nåede mellem 18,8 knob (Australia) og 19,4 knob (Undaunted).

Galatea var det femte af foreløbigt otte skibe i den britiske flåde med dette navn. "Galatea" er et navn fra den græske mytologi, hvor hun var en af de 50 nereider (sønymfer), og på græsk betyder navnet "den mælkehvide".

Tjeneste 
Galatea blev først indlemmet i Kanalflåden, der opererede i den Engelske Kanal. I 1893 blev den tilknyttet kystforsvars-eskadren, ligeledes i hjemlige engelske farvande. Galatea blev solgt til ophugning i 1905.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Storbritannien
Bornholms Hospital

Bornholms Hospital er akuthospital i Region Hovedstaden for indbyggerne i Bornholms Regionskommune og på Ertholmene, samt for ca. 600.000 turister, som hvert år besøger øerne.

Hospitalet dækker befolkningen på Bornholm og Ertholmene og om sommeren lige så mange turister. Det er et basishospital, men har grundet de særlige geografiske forhold også akut modtagefunktion. 

Hospitalet samarbejder med Region Hovedstadens øvrige hospitaler om de lægespecialer, som de ikke selv tilbyder. Tidligere blev hospitalet drevet af Bornholms Regionskommune og før det af Bornholms Amt.

Referencer

Eksterne henvisninger 
 Bornholms Hospitals hjemmeside 

Hospitaler i Region Hovedstaden
Bygninger, konstruktioner og anlæg i Rønne
HMS Narcissus (1886)

Den engelske panserkrydser Narcissus var bygget af stål, og Orlando-klassen på syv skibe var større udgaver af den beskyttede krydser Mersey, men forsynet med sidepanser. Sammenlignet med den foregående Imperieuse-klasse var sejlrigningen droppet fra starten, og det kom der nogle langt mere vellykkede skibe ud af. Imidlertid indtraf der samme problemer som under bygningen af den klasse, i og med at skibene blev tungere end planlagt, og dermed kom til at ligge dybere i vandet, hvorved sidepanseret blev næsten værdiløst. I Royal Navy tog man konsekvensen af denne udvikling og byggede ikke flere krydsere med sidepanser (dvs. panserkrydsere) i en periode på næsten 10 år.

På deres prøvetogter var alle skibene hurtigere end de bestilte 18 knob, idet de nåede mellem 18,8 knob (Australia) og 19,4 knob (Undaunted).

Narcissus var det fjerde af foreløbigt seks skibe i den britisk flåde med dette navn. "Narciussus" (Narkissos) er en person fra den græske mytologi, en ung mand, der forelsker sig i sit eget spejlbillede. De to efterfølgende skibe med navnet henviser dog til den blomst, der er opkaldt efter ham.

Tjeneste 
Narcissus blev først indlemmet i Kanalflåden, der opererede i den Engelske Kanal. I 1895 blev den sendt til eskadren i Kina. Narcissus blev solgt i 1906.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Storbritannien
Amager Hospital

Amager Hospital er et hospital beliggende på Amager i København, der drives af Region Hovedstaden. Hospitalet har et årligt budget på 608,7 mio. kr. og beskæftiger 700 medarbejdere. Årligt behandles 46.236 patienter ambulant, mens 16.416 indlægges.. Hospitalet dækker hele Amager, dvs. dele af Københavns Kommune samt Dragør Kommune og Tårnby Kommune.

Amager Hospital har afdelinger indenfor anæstesiologi, kun dele af døgnet og er en udefunktion under Hvidovre Hospital, klinisk biokemi, intern medicin, ortopædkirurgi, kun planlagte operationer i kontortid, radiologi, urologi, kun ambulante kontroller samt skadestue, som udmærker sig ved fastansatte speciallæger. Der er desuden en psykiatrisk afdeling, der drives af Region Hovedstadens Psykiatri.

Hospitalet blev i sin nuværende form dannet 1. april 1997 ved en sammenlægning af Sankt Elisabeths Hospital, der blev drevet af Københavns Amt og Sundby Hospital, der blev drevet af Hovedstadens Sygehusfællesskab. Amager Hospital blev derfor frem til strukturreformen i 2007 drevet af både Hovedstadens Sygehusfællesskab og Københavns Amt. Siden har hospitalet hørt under Region Hovedstaden.

Referencer

Ekstern henvisning 
 Amager Hospitals officielle hjemmeside

Hospitaler i Region Hovedstaden
Hospital
Kyiv Metro

Kyiv Metro ( eller Київське метро, , Киевское метро) er en undergrundsbane, der er grundpillen i Kyivs offentlige transport. Den var den første undergrundsbane i Ukraine og den tredje, der blev bygget i Sovjetunionen (efter Moskvas metro og Sankt Petersborg Metro). Banen transporterer dagligt 1,38 millioner passagerer, hvilket svarer til 42.5% af Kyivs offentlige transport. I 2011 oversteg det totale antal kørsler 504 millioner. Banen indeholder den dybeste station i verden, Arsenalna ved 102,5 meter.

Linjer og stationer 

Transport i Kyiv
Gentofte Hospital

Gentofte Hospital (tidligere Amtssygehuset i Gentofte eller Københavns Amts Sygehus Gentofte) er et hospital beliggende i Gentofte nord for København. Indtil 2007 var hospitalet drevet af Københavns Amt, men i forbindelse med strukturreformen overgik hospitalet til Region Hovedstaden og skiftede ved samme lejlighed navn. Hospitalet dækker Gentofte Kommune, Lyngby-Taarbæk Kommune og Rudersdal Kommune og Farum Kommune. 

Hospitalet har en skadestue samt en akutmedicinsk afdeling, der er specialiseret i gastroenterologi, endokrinologi, reumatologi, geriatri og dermatologibehandling. Derudover findes afdelinger indenfor bl.a. kardiologi, lungemedicin, anæstesi samt en intensiv afdeling. Siden 2008 har hospitalet desuden haft en afdeling for planlagt kirurgi.

Kardiologi står for ca. 30% af matriklens budget og hospitalet er foregangshospital indenfor elektrofysiologi (pacemaker, ICD, ablation osv.) med nyeste behandlingsteknologi og højt specialiseret personale.  

Hospitalet i streng nyklassicistisk stil blev indviet den 19. januar 1927 og er tegnet af arkitekterne Emil Jørgensen og Helge Bojsen-Møller. Det blev fuldt udbygget i 1939, og kunne huse 1.000 sengepladser, men er siden udvidet flere gange. Seneste udvidelse er fra 2009, mens en større renoveringsproces blev igangsat i 2006.

Fødeafdelingen blev indviet i 1960. Mandag den 27. december 2010 kl. 8.38 skete sidste fødsel på hospitalet, da afdelingen skulle lukke. De 120 medarbejdere og alt udstyret blev fordelt til Rigshospitalet, Herlev Hospital, Hvidovre Hospital og Hillerød Hospital.

Referencer

Eksterne henvisninger 
 Gentofte Hospitals officielle hjemmeside
 Gentofte Hospitals historie  på gentoftehistorie.dk

Etableret i 1927
Hospitaler i Region Hovedstaden
Hospital
Vera Renczi

Vera Renczi (1903 – ?) var en seriemorder, der forgiftede femogtredive inklusiv ægtemænd, elskere og en søn med arsen i 1920'erne og 1930'erne.

Biografi 
Renczi blev født i en velhavende familie, hvis rødder kunne spores til ungarsk lavadel i Bukarest. Hun flyttede i en alder af 10 år med familien til byen Berkerekul. I en alder af 15 år havde hendes forældre i stigende grad mindre kontrol med hende, og hun løb hyppigt hjemmefra med talrige kærester, hvoraf mange var betydeligt ældre end hende selv. Venner fra hendes tidlige barndom sagde, at hun havde et næsten sygeligt ønske om mandligt selskab og var af særdeles jaloux og mistroisk natur.

Referencer 

Personer fra Rumænien
Kvindelige seriemordere
Personer der har myrdet børn
Privathospitalet Danmark

Privathospitalet Danmark  er et dansk privathospital beliggende i Charlottenlund. Det har eksisteret siden 1991 og har siden 1. april 2021 været privat ejet af Thomas Johnsen, som er adm. direktør. Daglig leder er hospitalschef Bettina Hard Madsen. 

Hospitalet råder over operationsstuer, 10 ambulatorier og en række sengepladser. 
Hospitalet råder endvidere over moderne røntgenudstyr, og næsten alle former for billeddiagnosticering kan foretages på stedet.

Privathospitalet Danmark tilbyder bl.a. behandling indenfor dermatologi, neurologi, pædiatri, røntgen, reumatologi, ortopædkirurgi, fysioterapi, neurokirurgi, gynækologi, mammografi samt flere former for scanninger og  kirurgi, herunder plastikkirurgi.

Hospitalet ligger på Jægersborg Allé 14 i Charlottenlund.

Eksterne henvisninger
 Privathospitalet Danmarks hjemmeside

Etableret i 1991
Danmark
Charlottenlund
Slaget ved Kolubara

Slaget ved Kolubara udspillede sig 3.-15. december 1914 mellem Serbien og de invaderende styrker fra Østrig-Ungarn under 1. verdenskrig.

Kilder 

1. verdenskrig
Slag under 1. verdenskrig
Christian Zinck

Christian Zinck (13. august 1807 i Sejlflod, Aalborg – 31. januar 1883 i Aalborg) var en dansk smed, som grundlagde Godthåb Hammerværk i 1858. Han var gift med Ane Zinck, med hvem han fik Niels Zinck.

Han var søn af en tysker, der var i Danmark for at lede et kanalbyggeri i Sejlflod.

Han er begravet på Almen Kirkegård i Aalborg.

Eksterne henvisninger 
 

Smede fra Danmark
Danskere i 1800-tallet
Fabrikanter fra Danmark
Magnus Svensson

Magnus Svensson er navnet på flere personer.
 Magnus Svensson (fodboldspiller)
 Magnus Svensson (ishockeyspiller)
 Magnus Svensson (floorballspiller)
 Magnus Svensson (politiker)
Magnus Svensson (floorballspiller)

Lars Magnus Fredrik Svensson (født 27. maj 1983 i Vinberg, Sverige) er en floorballspiller, som har spillet for Warberg IC siden 2000. Han har vundet Svenska Superligan tre gange med Warberg, i 2005, 2007 og 2008. Svensson har også vundet to Verdensmesterskaber med Sverige i 2004 og 2006. Svensson scorede det vindende mål i overtiden i finalen i 2006 mod Finland.

Floorballspillere
Sportsfolk fra Sverige
Vinberg
Rajasthani (sprog)

Rajasthani (राजस्थानी) er et sprog eller en sproggruppe i den indoariske sprogfamilie. Det tales af omkring firs millioner personer i Rajasthan og andre indiske stater og i nogle nærliggende områder af Pakistan. Dets ordorden er af SOV-typen.

Referencer 

Indoariske sprog
Sprog i Indien
Rajasthan